CELEX: 62008CO0151
Language: bg
Date: 2008-11-27 00:00:00
Title: Определение на Съда (трети състав) от 27 ноември 2008 г. # N.N. RENTA SA срещу Tribunal Económico-Administrativo Regional de Cataluña (TEARC) и Generalidad de Cataluña. # Искане за преюдициално заключение: Tribunal Superior de Justicia de Cataluña - Испания. # Член 104, параграф 3 от Процедурния правилник - Шеста директива ДДС - Член 33, параграф 1 - Понятие "данъци върху оборота" - Данък върху прехвърлянето на имущество и удостоверяващите документи. # Дело C-151/08.

Определение на Съда (трети състав) от 27 ноември 2008 г. — Renta/TEARC
      (Дело C‑151/08)
      „Член 104, параграф 3 от Процедурния правилник — Шеста директива ДДС — Член 33, параграф 1 — Понятие „данъци върху оборота“ — Данък върху прехвърлянето на имущество и удостоверяващите документи“
      Данъчни разпоредби — Хармонизиране на законодателствата — Данъци върху оборота — Обща система на данъка върху добавената стойност — Забрана за събиране на други национални данъци, които могат да се характеризират като данъци върху оборота (член 33, параграф 1
         от Директива 77/388 на Съвета) (вж. точки 36—38, 43, 46 и диспозитива)
      
      Предмет
      
         
               Преюдициално запитване — Tribunal Superior de Justicia de Cataluña — Тълкуване на член 33 от Шеста директива 77/388/ЕИО на
                  Съвета от 17 май 1977 година относно хармонизиране на законодателствата на държавите членки относно данъците върху оборота —
                  обща система на данъка върху добавената стойност: единна данъчна основа (ОВ L 145, стр. 1) — Понятие за данъци върху оборота —
                  Национален данък върху прехвърлянето на имущество и удостоверяващите документи
               
            Диспозитив
      Член 33, параграф 1 от Шеста директива 77/388/ЕИО на Съвета от 17 май 1977 година относно хармонизиране на законодателствата
         на държавите членки относно данъците върху оборота — обща система на данъка върху добавената стойност: единна данъчна основа,
         изменена с Директива 91/680/ЕИО на Съвета от 16 декември 1991 година, трябва да се тълкува в смисъл, че допуска събирането
         на прогресивен или пропорционален данък върху прехвърлянето на имущество и удостоверяващите документи, когато този данък се
         прилага към сключването на договор за покупка от предприятие, чиято дейност се състои в покупко-продажба на недвижимо имущество
         или в покупката на недвижимо имущество с цел последващо преобразуване или отдаване под наем.